Kære deltager på LTU’s skitur til Åre 2025.

Tak for din tilmelding til turen - vi glæder os til at møde dig og til at vi skal på skieventyr sammen i påsken.
Her følger nogle vigtige informationer til dig og dine forældre i forbindelse med skituren.

**FORBEREDELSESDAGE INDEN SKITUREN**Vi afholder to forberedelsesdage inden skituren:

**Lørdag den 15. marts kl. 10-15**Her starter vi dagen med informationsmøde for både elever og forældre. Vi forventer, at alle har **minimum** en forælder/voksen med. Omkring kl. 11 sender vi forældrene hjem, og herefter skal vi lave aktiviteter for at og lære hinanden at kende, finde ud af hvem der skal bo sammen i hytterne, lave ’hytteregler’ og aftale hvem der laver mad hvornår.

**Lørdag d. 5. april kl. 10-15**Dagen starter med sociale aktiviteter. Herefter skal vi lave lækker mad, som vi fryser ned og tager med til Åre.

Det er vigtigt, at alle kommer til begge forberedelsesdage som afholdes på:
Fuglsanggårdskolen, [Askevænget 10, 2830 Virum](https://www.google.com/maps/search/Askev%C3%A6nget%2B10%2C%2B2830%2BVirum?entry=gmail&source=g) vedi Undergrunden.

I må meget gerne medbringe en madpakke og lidt at drikke begge dage.

**REJSEINFORMATION**
Vi tager først toget til Malmø, hvorefter vi skifter til nattoget, som kører uden skift Malmø-Åre. Turen fra Malmø til Åre tager hele natten, så vi skal sove undervejs i 6-personers kupéer. Der er sengelinned inkluderet. Husk stor madpakke til hele turen.

**Afgang:**Lørdag den 12. april. Der er mødetid kl. 13.30 på Østerport Station.

**Hjemkomst:**
Mandag den 21. april. Vi ankommer på Østerport Station ca. kl. 09.00.

Efter informationsmødet og inden afrejse sender vi mere information om, hvad I skal huske at have med på turen, samt et link til skileje.

Vi glæder os til at se jer til forberedelsesdagene!
Mange skihilsner
Bjarke, Jens, Kasper og Maria

Maria                21822820       ms@justhuman.dk
Bjarke               22647877       Bjarke\_jespersen@hotmail.com
Jens                   24442810       jea@boag.nu
Kasper              20656667       kk@rysensteen.dk